IKTATÓSZÁM: 5/183-1/2020. TÁRGY:Többlettámogatás biztosítása a Pécsi Többcélú Agglomerációs Társulás intézményeinek

Melléklet:-

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2020. szeptember 24.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: BÁNKI ANDRÁS KONTROLLING CSOPORTVEZETŐ

ELŐADÓ:PFEFFER JÓZSEF ELNÖK

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: BOGNÁR SZILVIA ALPOLGÁRMESTER

Tisztelt Társulási Tanács!

Pécs Megyei Jogú Város Önkormányzata Közgyűlésének 100/2020. (VII.15.) számú határozatának 3. pontjában a 6/2020.(I.28.) számú határozatának 1. pontjában a Pécsi Agglomerációs Társulásnak biztosított 76.988.664 Ft önkormányzati hozzájárulást megemelte 200.000.000 Ft összegre a helyi vírus elleni védekezés költségeinek megtérítése érdekében az abban résztvevő intézmények vonatkozásában. A támogatásból a Társulás az alábbi összegeket az alábbi célokra biztosítaná az Intézmények részére intézményfinanszírozásként:

Az **Integrált Nappali Szociális Intézmény** veszélyhelyzet alatt dolgozó közalkalmazottainak egyszeri nettó 25.000 Ft/fő összegű keresetkiegészítéséhez Pécs Megyei Jogú Város Önkormányzata Közgyűlésének 106/2020. (VII.15.) számú határozatában 1.747.714 Ft-ot biztosított. Az intézmény által kifizetett bruttó összeg 3.609.024 Ft + 559.392 Ft (szocho) volt, ezért fenti összeget kiegészítendő szükséges még **2.420.702 Ft** előirányzatot biztosítani.

Az Integrált Nappali Szociális Intézmény a közelmúltban vette át a Bencze József u. 2.sz. alatti épületet, azzal a céllal, hogy a D. utca 2 szám alatt lévő, ideiglenes működési engedéllyel működő idősek klubja (kevés négyzetméter, nem akadálymentesíthető épület, nem megfelelő számú helységgel), és a Vasas-Somogy-Hird településrész részközpontja itt kerüljön kialakításra. Az épület ideiglenes óvoda épületként üzemelt, komoly felújítási munkákat végeztek rajta, azonban a funkció váltás miatt az alábbi átalakítások és felújítások szükségesek:

* melegítő konyha kialakítása, berendezése, étel átadó ablak nyitása (jelenleg csak mosogató van a helységben)
* 2 db kisgyermek mosdó helység teljes átalakítása felnőtt használatra, külön férfi részleg és női részleggel akadálymentes WC kialakítással (falbontásra is szükség van, az akadálymentes ajtó elhelyezése miatt.)
* Egy db óvodás folyosó átalakítása raktárnak (zárhatóvá tétellel)
* Az épület teljes körű festése (burkolat bontások, nappali szobai kézmosók felszámolása, az előző használat során sérült ill. furatokkal teli falak rendbetétele miatt.
* Az épület teljesen üres, a régi idősek klubja épületben lévő bútorok nem elhelyezhetőek az új kialakításban, de elhasználtságuk miatt (több mint 30 évesek) selejtezésük indokolt.

Az ingatlan felújítására bruttó **6.706.000 Ft**, a bútorok beszerzése bruttó **2.500.000 Ft** kellene biztosítani.

Az Integrált Nappali Szociális Intézmény vásárolt élelmezése előirányzata kiegészítésre szorul. Erre a célra további bruttó **53.998.261** Ft többletfedezet biztosítása vált szükségessé.

Az **Esztergár Lajos Család- és Gyermekjóléti Szolgálat és Központ** személyi juttatásai és járulékai előirányzatának megemelése is szükségessé vált az 1-8. havi teljesítések függvényében, hisz előbbi 70,77%, utóbbi 66,77%-on áll augusztus 31-én. Ezért erre a célra az intézmény költségvetését **27.752.038 Ft**-tal kell megemelni.

Az intézményben a beruházási előirányzatok növelésére is szükség volna, részben tönkrement számítógépek pótlására, a gépeken futó Win7 program cseréjére, részben pedig mobiltelefonok beszerzésére a várható új mobiltenderrel egyetemben, illetve egyéb eszközök pótlására. A 7.000.000 Ft-os többletelőirányzat fedezete az intézmény dologi kiadásai lennének, így itt mindössze egy költségvetésen belüli átcsoportosításra van szükség.

A **Pécs és Környéke Szociális Alapszolgáltatási és Gyermekjóléti Alapellátási Központ és Családi Bölcsőde Hálózat** költségvetésének **38.610.757 Ft** mértékű kiegészítése is szükségessé vált, hogy a központi pótelőirányzatokkal együtt az intézményre jutó normatíva és a települési működési célú hozzájárulások szintjére kerüljön a központi, irányítószervi támogatás előirányzata.

Kérem a Tisztelt Társulási Tanácsot, hogy a felsorolt három intézmény részére biztosítsa a fenti többlet előirányzatokat.

**Pfeffer József**